**חוזה בין מדריך BCBA למודרך BCaBA:**

* הסכם הנחיה זה נקבע בתאריך 1.1.17, על ידי ובין \_\_\_\_\_\_\_\_\_\_ ו \_\_\_\_\_\_\_\_\_\_ לצורך הנחיה ופיקוח על מתן שירותי ניתוח התנהגות יישומי.

הצהרת כוונות:

* המדריך והמודרך מתחייבים לעבודה משותפת, על מנת לאפשר דיון/הבנה מעמיקה של נושאים המשפיעים על הפרקטיקה – הן מבחינה אישית והן מקצועית – ולפתח רמה גבוהה של מומחיות בניתוח התנהגות. התנהגות מקצועית כוללת קיום דיונים התנהגותיים המעוגנים בידע הנגזר באופן מדעי ומקצועי.
* המדריך יספק למודרך הדרכה והנחיה רק במסגרת יכולותיו וידיעותיו, ובגבול היכולת האישית והמקצועית.
* שני הצדדים מסכימים לשמור על סודיות בהתאם לקווים המנחים להתנהלות אחראית (הקוד האתי) וכל התקנות המשפטיות הרלוונטיות.
* שני הצדדים קראו, הבינו, ומסכימים לעמוד בסטנדרטים הגבוהים של התנהגות מקצועית, כפי שמפורט בהנחיות של ה- BACB להתנהגות אחראית של מנתחי התנהגות (הקוד האתי).
* במועד חתימת החוזה ולאחריו, המדריך והמודרך ישמרו בסודיות כל מידע הנוגע ללקוחות קיימים או פוטנציאליים, לרבות, אך לא רק, כל מידע רפואי או קליני, בכל צורה.

תחומי אחריות:

* המדריך נותן את הסכמתו לשים את שמו באתר הבורד ברשימת מנתחי ההתנהגות המוסמכים כמדריך הקבוע, במידה שנעשית עמידה בתנאי החוזה ולאורך תקופת החוזה. הודעה לבורד לבקשת הסרת שם המדריך תעשה רק לאחר שנמסרה למודרך הודעה על סיום ההתקשרות.
* קשרי ההדרכה הינם לשם פיקוח על העבודה המבוצעת עם הלקוחות \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ בסביבה \_\_\_\_\_\_\_\_\_\_\_\_\_\_\_\_\_\_\_ בלבד ואין במפגשי ההדרכה כל אחריות או התייחסות למקרים נוספים או אחרים.
* במקרה של עדכון לקוחות, כגון לקוחות חדשים או עזיבת לקוח קיים, על המודרך ליידע את המדריך במסגרת ההדרכה העוקבת לשינויים. במידה שיש צורך לעדכן את החוזה, יחתם חוזה חדש או ישונה הסעיף בכתב יד ובחתימת שני הצדדים בצירוף התאריך ליד שמות הלקוחות החדשים/ הסביבה החדשה או הלקוחות העוזבים.
* במקרה של קיום מדריכים אחרים למודרך, המודרך מתבקש להודיע גם על הוספת או הסרת מדריך בנוסף אליו, עוד במהלך אותו חודש בו חל השינוי.

תדירות ומשך:

* ככלל פגישות יקבעו בתדירות של אחת לחודש (עבור מוסמכים חדשים משנת 2017 יש לציין פעמיים לחודש), ויסוכמו מדי מפגש הדרכה, לקביעת המפגש הבא.
* שני הצדדים מסכימים להגן על הזמן והמרחב לביצוע ההנחיה, על ידי קיום הפגישות והזמן המוקצב לכל פגישה, כפי שסוכם בין שני הצדדים. הפרטיות תכובד והפרעות ימנעו ככל הניתן. כל צד הדורש שינוי בלוח הזמנים שנקבע יודיע לצד השני במועד האפשרי המוקדם ביותר על מנת לקבוע מועד חדש מתאים לפגישה.
* המדריך והמודרך ייפגשו לפחות פעם אחת בחודש לזמן שלא יהווה פחות מ- 2% (5% עבור מוסמכים חדשים) מסך השעות שהוקדשו לעבודת השטח – שעות העבודה בהן סופקו שירותים ניתוח התנהגות. לדוגמה, אם המודרך עבד 100 שעות בחודש, לפחות שעתיים יוקדשו להנחייה.
* חישוב השעות הינו באחריות המודרך, יבוצע בקובץ אקסל ויועבר למדריך עד יומיים לפני קיום המפגש, באופן אלקטרוני. בהתאם לדיווח זה יקבע אורכו המינימלי של מפגש ההדרכה.
* המדריך רשאי לדרוש קביעת הדרכות בתדירות או משך צפופים מהאמור, לאור רמת ויכולות המודרך, או בהתאם לעומס העבודה והמקרים או לאור קשר עם מדריכים אחרים שגורר תדירות מפגשים פחותה, ועל פי שיקול דעתו, ומעבר לשעות הנדרשות על פי הבורד. הודעה על הארכת המשך הצפוי של מפגש ההדרכה אינה מחוייבת מראש, ותוכל להידרש אף במהלך מפגש הדרכה, שתוכנן לאורך מינימלי.
* הנחיה יכולה להתבצע בקבוצה קטנה (עד 10 משתתפים) לא יותר ממחצית שעות ההדרכה הכוללות, עבור כל חודש, לפי הסטנדרטים של ה- BACB . שאר שעות ההדרכה חייבות להתנהל כהדרכה ישירה של אחד-על-אחד. כלומר, הדרכה בקבוצה אפשרית אך לא תחליף יותר ממחצית שעות ההדרכה הנדרשות מדי חודש.
* במקרה של חופשה ממושכת או הפסקת פעילות, המודרך יידע את המדריך על משך החופשה הצפוי ועל התאריך הצפוי לחזרה לפעילות מקצועית, כך שפגישת ההדרכה תקבע מראש. לאורך תקופת החופשה אין חובה לערוך מפגשי הדרכה.

קיום תצפיות:

* המודרך יציג למדריך כבר בתחילת ההתקשרות ועוד טרם קיום ההיוועצות, עבור לקוחות קיימים ועד חודש מיצירת קשר עם לקוח חדש, את אישור צד שלישי (הלקוח או מי מטעמו), בכתב, הן בנוגע לאישור קיום תצפית או אישור הקלטה וצפייה על ידי המדריך וכן לגבי המוכנות למעורבותו של המדריך, דרך מפגשי ההתייעצות, כשמובטחת שמירת חיסיון.
* המודרך מתחייב להצגת צילומים/ הקלטות הכוללים אותו ומאפשרים מתן משוב לעבודתו, 4 פעמים בשנה, לפחות אחת לרבעון, על מנת לאפשר עמידה בתנאים המחוייבים על ידי הבורד.
* משך התצפית או ההקלטה אינו מוגדר מראש, אך צריך להיות כזה שיאפשר לצפות בעבודה באופן ברור, ואשר מאפשר פיקוח. מומלץ לקבוע מראש את תוכן החומר המוקלט או הנושאים שחשוב שיתקיימו במסגרת התצפית העוקבת להדרכה.
* המדריך מתחייב לספק משוב ספציפי למודרך על ביצועיו באינטראקציות שבין מודרך-לקוח; משוב זה יכול להתבצע באמצעות מצלמת אינטרנט, קלטת וידאו, שיחות ועידה בוידאו, הקלטות, או באמצעים דומים, במקום נוכחותו הפיזית של המדריך.

תיעוד:

* באחריות המודרך להמצאת הטופס לתיעוד מפגש ההדרכה בפני המדריך עבור כל מפגש הדרכה (meeting supervision form) . במקרה של קיום מפגש שלא פנים אל פנים (למשל סקייפ), יועבר הטופס במייל עם הפרטים המוכנים, מראש.
* טופס לתיעוד ההנחיה ימולא בסיום כל מפגש הנחיה, ולא באופן רטרואקטיבי, ויוגש לחתימת שני הצדדים. עותק מהמסמך ישאר מצולם אצל המדריך.

תשלום ותנאי התקשרות:

* התשלום על כל שעת הנחיה פרטית יהיה \_\_\_\_\_ שקלים חדשים שישולמו מיד עם סיומו של כל מפגש הנחיה או בזמן אחר כפי שסוכם הדדית ובאופן מסודר בתחילת מערכת יחסי ההנחיה.
* המדריך מסכים שלא יקבל תשלום מהמודרך שהוא מעל לשיעור התשלום שנקבע במעמד חתימת החוזה. שינויים לתעריף יעודכנו מראש ויערכו לחוזה חדש. המדריך לא יקבל מהמודרך תגמול נוסף מעבר לתשלום השעתי.
* אי תשלום או הלנת התשלום על הדרכה באופן קבוע עלולים להוביל להפסקת ההתקשרות.
* במקרה של תשלום על ידי גורם שלישי (למשל בעת עריכת תצפית או סיוע בהנחיה בסביבת הלקוח או עבור ההדרכות במסגרת העמותה לילדים בסיכון), באחריות המודרך לעדכן את הצד השלישי לגבי עלות התשלום לשעה. גם במקרים אלה התשלום יעשה בתום מפגש ההדרכה.
* הן המדריך והן המודרך יוכלו להודיע על הפסקת ההתקשרות מהטעמים האפשריים הבאים: הפרה בוטה של הקוד האתי הישראלי למנתחי התנהגות ו\או הקוד האתי של ה BACB ו / או התנהגות שמסכנת את שלומם של לקוחות או חברי צוות אחרים. המודרך באופן קבוע ורציף אינו משפר ביצועיו, אינו מגיע לפגישות הנחיה או מאחר\עוזב מוקדם, אינו מגיע מוכן למפגשים, אינו מבצע מטלות, אינו מגיע עם הטפסים המתאימים וכו'. המודרך אינו מקיים את תנאי ההסכם או תנאי התשלום או המדריך אינו יכול לספק את ההדרכה בתדירות הנדרשת עקב מגבלות זמן או מומחיות.
* הסכם זה ייכנס לתוקף בחודש \_\_\_\_\_ 2017 ויישאר בתוקף עד שלפחות אחד מהצדדים יחליט לסיים את ההסכם על ידי מתן הודעה מוקדמת בכתב (לפחות שבועיים לפני סיום החוזה) המופנית אל הצד השני בהסכם.
* עם סיום ההתקשרות יודיע המדריך לבורד על הסרת שמו כמדריך אחראי לשירותי המודרך. על המודרך לדאוג לכיסוי רמת ההדרכה לה הוא נזקק על ידי מדריך אחר.

לסיכום:

* הפעולות המתוארות במסמך זה יבוצעו בהתאם להנחיות ה- BACB להתנהגות אחראית של מנתח התנהגות ובהתאם לקוד האתי הישראלי למנתחי התנהגות.
* המודרך והמדריך רשאים להצהיר על נקודות CE TYPE 3 בעבור אינטראקציות ההדרכה, באופן המוגבל ל 25% מסך הנקודות הנדרשות.
* המדריך והמודרך שניהם מסכימים לשמור עותק של כל מסמך הנחיה שנחתם ועותק של חוזה הנחיה חתום זה.
* כל הצדדים מסכימים לתנאים ובאו על החתום.

 ---------------------------------------------- ------------------------------------------------------